CELEX: 31987R2067
Language: el
Date: 1987-07-14 00:00:00
Title: Κανονισμός (ΕΟΚ) αριθ. 2067/87 της Επιτροπής της 14ης Ιουλίου 1987 περί παύσεως της αλιείας της γαρίδας από πλοία με σημαία της Δανίας

Avis juridique important

|

31987R2067

Κανονισμός (ΕΟΚ) αριθ. 2067/87 της Επιτροπής της 14ης Ιουλίου 1987 περί παύσεως της αλιείας της γαρίδας από πλοία με σημαία της Δανίας  

Επίσημη Εφημερίδα αριθ. L 194 της 15/07/1987 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 2067/87 ΤΗΣ ΕΠΙΤΡΟΠΗΣ  της 14ης Ιουλίου 1987  περί παύσεως της αλιείας της γαρίδας από πλοία με σημαία της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε τελευταία από τον κανονισμό (ΕΟΚ) αριθ. 4027/86 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4035/86 του Συμβουλίου της 22ας Δεκεμβρίου 1986 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen (3) προβλέπει τις ποσοστώσεις για τις γαρίδες για το 1987·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων της γαρίδας στα ύδατα των διαιρέσεων CIEM IV (νορβηγικά ύδατα), από πλοία με σημαία ενός κράτους μέλους ή νηολογημένα σε ένα κράτος μέλος, έφθασαν τις ποσοστώσεις που είχαν διατεθεί για το 1987,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γαρίδας στα ύδατα των διαιρέσεων CIEM IV (νορβηγικά ύδατα), από πλοία με σημαία της Δανίας ή νηολογημένα στη Δανία, εκτιμάται ότι έχει εξαντλήσει τις ποσοστώσεις που είχαν διατεθεί στη Δανία για το 1987.  Απαγορεύεται η αλιεία της γαρίδας στα ύδατα των διαιρέσεων CIEM IV (νορβηγικά ύδατα), καθώς επίσης και η παρομονή επί του πλοίου ή η μεταφόρτωση από πλοίο σε πλοίο και η εκφόρτωση της γαρίδας που έχει αλιευθεί στις διαιρέσεις αυτές από πλοία με σημαία της Δανίας ή νηολογημένα στη Δανία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Ιουλίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 220 της 29. 7. 1987, σ. 1.  (2) ΕΕ αριθ. L 376 της 31. 12. 1986, σ. 4.  (3) ΕΕ αριθ. L 376 της 31. 12. 1986, σ. 80.